nemôžem sa zbaviť kašla
Užívam solmucol 200 mg. Už ráno vykašliavam hlieny. Ale cez deň a v noci sa nemožem zbaviť kašla. Je vlký adráždi ma.
Dobrý deň,
Ďakujeme za vašu otázku. Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny, často spojený s bolesťou na hrudi a v prieduškách. Kašeľ je v tomto prípade jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
Na liečbu vlhkého produktívneho kašľa je vhodný vami uvedený liek Solmucol, ktorý obsahuje účinnú látky acetylcysteín. Odporúčané dávkovanie je v prípade dospelých 600 mg acetylcysteínu denne. Táto denná dávka môže byť rozdelená na 3 dávky denne alebo ako 1 dávka (vhodné večer), t.j. 1 vrecko granulátu 200 mg 3x denne alebo 1 vrecko
granulátu 600 mg
1x denne. Taktiež je potrebné zvyšiť príjem tekutín, ktoré napomáhajú mukolytickému účinku tohto lieku.
Vhodnou alternatívou je aj sirup
Ambroxol Dr. Max 15 mg/5 ml
. Obsahuje ambroxoliumchlorid, ktorý zvyšuje vylučovanie hlienu z dýchacích ciest a stimuluje činnosť riasiniek, ktoré zaisťujú transport hlienu. Tieto účinky vedú k významnému skvapalneniu, lepšiemu pohybu a vylučovaniu hlienu, čo vedie k uľahčeniu vykašliavania a zmierneniu kašľa. Dávkovanie je u dosplých 3x denne 10 ml.
Ak však liečba liekom Solmucol trvá dlhšie ako 7 dní a nepociťuje žiadne zlepšenie, je potrebné navštíviť lekára, ktorý vás vyšetrí a nastaví adekvátnu liečbu.
Prajem skorú úľavu od ťažkostí.
S pozdravom
Mgr. Tamara Jakúbeková